CELEX: 32018D0425(01)
Language: bg
Date: 2018-04-20 00:00:00
Title: Решение за изпълнение на Комисията от 20 април 2018 година за публикуване в Официален вестник на Европейския съюз на единния документ, посочен в член 94, параграф 1, буква г) от Регламент (ЕС) № 1308/2013 на Европейския парламент и на Съвета, и на препратката към публикацията на спецификацията на продукта за наименование в лозаро-винарския сектор [Însurăţei (ЗНП)]

25.4.2018   
            
            
               BG
            
            
               Официален вестник на Европейския съюз
            
            
               C 144/2
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 20 април 2018 година
   за публикуване в Официален вестник на Европейския съюз на единния документ, посочен в член 94, параграф 1, буква г) от Регламент (ЕС) № 1308/2013 на Европейския парламент и на Съвета, и на препратката към публикацията на спецификацията на продукта за наименование в лозаро-винарския сектор
   [Însurăţei (ЗНП)]
   (2018/C 144/02)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 97, параграф 3 от него,
   като има предвид, че:
   
               (1)
            
            
               Румъния подаде заявление за защита на наименованието „Însurăţei“ в съответствие с част II, дял II, глава I, раздел 2 от Регламент (ЕС) № 1308/2013.
            
         
               (2)
            
            
               В съответствие с член 97, параграф 2 от Регламент (ЕС) № 1308/2013 Комисията разгледа заявлението и установи, че условията, предвидени в членове 93—96, член 97, параграф 1 и членове 100, 101 и 102 от Регламент (ЕС) № 1308/2013, са изпълнени.
            
         
               (3)
            
            
               С цел да се даде възможност за подаване на декларации за възражение в съответствие с член 98 от Регламент (ЕС) № 1308/2013, единният документ, посочен в член 94, параграф 1, буква г) от същия регламент, както и препратката към публикацията на спецификацията на продукта, направена в хода на националната процедура за разглеждане на заявлението за защита на наименованието „Însurăţei“, следва да се публикуват в Официален вестник на Европейския съюз,
               
            
         РЕШИ:
   Член единствен
   Единният документ, изготвен съгласно член 94, параграф 1, буква г) от Регламент (ЕС) № 1308/2013, и препратката към публикацията на спецификацията на продукта за наименованието „Însurăţei“ (ЗНП) са поместени в приложението към настоящото решение.
   В съответствие с член 98 от Регламент (ЕС) № 1308/2013 публикуването на настоящото решение предоставя право на възражение срещу защитата на наименованието, посочено в първата алинея от настоящия член, в срок от два месеца от датата на публикуването му в Официален вестник на Европейския съюз.
   
   
      Съставено в Брюксел на 20 април 2018 година.
      
         
            За Комисията
         
         Phil HOGAN
         
            Член на Комисията
         
      
   
   
      (1)  ОВ L 347, 20.12.2013 г., стр. 671.
   
      ПРИЛОЖЕНИЕ
      ЕДИНЕН ДОКУМЕНТ
      
         „ÎNSURĂŢEI“
      
      
         PDO-RO-N1588
      
      
         Дата на подаване на заявлението: 29.12.2011 г.
      
      1.   Наименование/наименования за регистрация
      
      Însurăţei
      2.   Вид географско означение
      
      ЗНП — защитено наименование за произход
      3.   Категории лозаро-винарски продукти
      
      
               
                  1.
               
               
                  Вино
               
            4.   Описание на виното (вината)
      
      
         Органолептични характеристики — бели вина
      
      Белите вина са с бистър външен вид, кристален блясък, зеленикавожълт до златистожълт цвят, характерен за сорта букет и кадифен мек вкус. Тези вина могат да варират от сухи до сладки.
      
         Общи аналитични характеристики
      
      
                  Максимално общо алкохолно съдържание (% об.)
               
               
                  15
               
            
                  Минимално действително алкохолно съдържание (% об.)
               
               
                  11
               
            
                  Минимална обща киселинност
               
               
                  4,5  g/l, изразена като съдържание на винена киселина
               
            
                  Максимално съдържание на летливи киселини (meq/l)
               
               
                  1,08 
               
            
                  Максимално съдържание на общ серен диоксид (mg/l)
               
               
                  220
               
            
         Органолептични характеристики — вина тип „розе“
      
      Получените вина тип „розе“ са бистри, блестящи, в различни нюанси на розово (бледо, розово, цвят на сьомга или с оранжеви оттенъци). Те са свежи, балансирани, с продължителна киселинност и комплексен вкус, характеризиращ се с плодови или цветисти аромати.
      
         Общи аналитични характеристики
      
      
                  Максимално общо алкохолно съдържание (% об.)
               
               
                  15
               
            
                  Минимално действително алкохолно съдържание (% об.)
               
               
                  11
               
            
                  Минимална обща киселинност
               
               
                  4,5  g/l, изразена като съдържание на винена киселина
               
            
                  Максимално съдържание на летливи киселини (meq/l)
               
               
                  1,08 
               
            
                  Максимално съдържание на общ серен диоксид (mg/l)
               
               
                  220
               
            
         Органолептични характеристики — червени вина
      
      Червените вина имат бистър и блестящ външен вид, рубиненочервен до наситен виолетов цвят и леко танинов, но плътен вкус.
      
         Общи аналитични характеристики
      
      
                  Максимално общо алкохолно съдържание (% об.)
               
               
                  15
               
            
                  Минимално действително алкохолно съдържание (% об.)
               
               
                  11
               
            
                  Минимална обща киселинност
               
               
                  4,5  g/l, изразена като съдържание на винена киселина
               
            
                  Максимално съдържание на летливи киселини (meq/l)
               
               
                  1,20 
               
            
                  Максимално съдържание на общ серен диоксид (mg/l)
               
               
                  170
               
            5.   Винопроизводствени практики
      
      a.   
            Основни енологични практики
         
      
      
         Характеристики и практики на отглеждане на насажденията
      
      Практика на отглеждане
      Гъстота на насажденията: най-малко 4 100 растения/ha;
      събиране на реколтата на зелено — намаляване на броя на гроздовете в началото на зреенето, когато потенциалната продукция надвишава максималните допустими граници съгласно спецификациите за вина с контролирано наименование за произход. Напояването е разрешено само през годините със засушаване и при уведомяване на ONVPV (Националната служба по лозарство и винарство), когато съдържанието на влага в почвата на дълбочина 0—100 cm намалее до 50 % от диапазона на активна влажност, като се прилагат разумни стандарти за напояване (400—600 m3/ha).
      б.   
            Максимални добиви
         
      
      
                   
               
               
                  Băbească gri, Aligoté, Riesling de Rhin, Chardonnay
                  78 hl/ha
               
            
                   
               
               
                  Cabernet Sauvignon, Fetească neagră, Băbească neagră, Syrah
                  78 hl/ha
               
            
                   
               
               
                  Fetească albă, Fetească regală, Riesling italian, Pinot gris
                  91 hl/ha
               
            
                   
               
               
                  Băbească gri, Aligote, Riesling de Rhin, Chardonnay
                  12 000 kg грозде/ha
               
            
                   
               
               
                  Cabernet Sauvignon, Fetească neagră, Băbească neagră, Syrah
                  12 000 kg грозде/ha
               
            
                   
               
               
                  Fetească albă, Fetească regală, Riesling italian, Pinot gris
                  14 000 kg грозде/ha
               
            6.   Определен район
      
      Районът, определен за производство на гроздовата суровина и за производство на вина с контролираното наименование за произход „ÎNSURĂȚEI“, обхваща следните населени места в окръг Браила:
      
         Община Însurăței: селата Lacu Rezii, Măru Roșu, Valea Călmățuiului
      
         Община Berteștii de Jos: селата Berteștii de Jos и Spiru Haret
      
         Община Victoria: село Victoria
      
         Община Bărăganul: село Bărăganul
      Чрез дерогация производството на вина, получени от грозде, произведено в рамките на определения район за контролираното наименование за произход „Însurăței“, и отговарящи на условията да носят това наименование, може да се извършва във:
      
                  —
               
               
                  същия лозарски район;
               
            
                  —
               
               
                  съседните лозарски райони;
               
            
                  —
               
               
                  район, намиращ се в същата административна единица, или
               
            
                  —
               
               
                  съседна административна единица.
               
            7.   Основни винени сортове грозде
      
      Băbească gri G Pinot gris G Fetească neagră N Băbească neagră N Cabernet Sauvignon N Aligote B Fetească regală B Fetească albă B Chardonnay B Syrah N Riesling italian B Riesling de Rhin B
      8.   Описание на връзката/връзките
      
      
         
            Връзка с географския район
         
      
      
         Причинно-следствена връзка
      
      Влиянието на река Дунав, заедно с характерните за района климатични фактори (по-специално масите сух въздух, влизащи в контакт с формите на релефа, които поддържат голяма температурна амплитуда между зимата и лятото), и почвеният тип, който определя специфичните характеристики на ландшафта, са елементи, оказващи влияние върху състава и структурата на вината, като им придават плодовост и свежест, дължащи се на високата киселинност и на високото съдържание на ароматни вещества и антоцианини.
      Песъчливите почви допринасят за производството на балансирани и хармонични вина, с богат цвят и траен аромат, които могат да се консумират млади или отлежали.
      Близостта на горите до този район играе ключова роля за получаване на тъмночервения цвят на вината, тъй като създава специфичен микроклимат, особено благоприятен за натрупването на антоцианини и аромати на зрели червени плодове, които енолозите умело извличат от гроздето и предлагат на потребителите във всяка чаша.
      
         Подробни данни за продукта
      
      Климатичните и почвените фактори са основните фактори, които определят лозарския район, тъй като оказват решаващо въздействие върху качеството на полученото вино. Вината от лозарския район Însurăței носят отпечатъка на сорта, почвата, микроклимата, лозарите и винопроизводителите, и се характеризират с плодовост, свежест и малко по-висока киселинност. Обикновено това са фини вина с голямо богатство от типични аромати, характерни за сорта.
      Почвено-климатичните характеристики на района Însurăței придават на белите вина бистър външен вид, кристален блясък, зеленикавожълт до златистожълт цвят, характерен за сорта букет и кадифен мек вкус. Тези вина могат да варират от сухи до сладки.
      Червените вина имат бистър и блестящ външен вид, рубиненочервен до наситен виолетов цвят и леко танинов, но плътен вкус.
      Получените вина тип „розе“ са бистри, блестящи, в различни нюанси на розово (бледо, розово, цвят на сьомга или с оранжеви оттенъци). Те са свежи, балансирани, с продължителна киселинност и комплексен вкус, характеризиращ се с плодови или цветисти аромати.
      През последните години производителите адаптираха винопроизводствените методи, за да запазят, доколкото е възможно, характеристиките на лозарския район Însurăței, особено по отношение на сортовете, като напр. Babească neagră, за който е установено, че при него се натрупва задоволително съдържание на антоцианини в този район.
      Винопроизводството в лозарския район Însurăței датира отдавна, затова винопроизводителите са отделяли голямо внимание на обработването на лозята, отглежданите сортове, лозарските и винопроизводствените практики. Местните хора и жителите на съседните населени места са работили и живели заедно в лозарския район Însurăței. Често пъти между тези групи имало непрекъснато съперничество за отглеждане на най-хубавите лозя и най-реномираните сортове и за производство на най-добрите вина.
      
         
            Връзка с географския район
         
      
      Използването на специфични екологосъобразни методи за биологично земеделие спомага за запазването на баланса между флората и фауната в района. Благодарение на тези методи се увеличава броят на хищните насекоми, които се хранят с личинки на насекомите вредители (европейски гроздов молец), ограничавайки по този начин тяхното развитие, а оттам и повредите, които те нанасят на растенията.
      За да се постигне максимално качество, лозарските и винопроизводствените методи са усъвършенствани чрез:
      
                  —
               
               
                  определяне на оптималното време за гроздобер, съвпадащо с максималното натрупване на вещества (аромати, антоцианини, захари), така че да се получат качествени вина, носещи типичните белези на района;
               
            
                  —
               
               
                  използване на сух лед по време на гроздобера, за да се съхранят и запазят естествените вкусове, които са се натрупали в кожицата;
               
            
                  —
               
               
                  запазване на мъстта по-дълго време в допир с твърдите частици (джибри) с цел по-ефикасно извличане на оцветяващите вещества, особено при по-бледите сортове като Băbeasca neagră;
               
            
                  —
               
               
                  използване на дъбови бъчви за ферментация, особено при сортовите вина като Chardonnay, и отлежаването им в бутилки;
               
            
                  —
               
               
                  при преработката на гроздето — използване на винопроизводствени материали, които са одобрени за производството на биологични вина.
               
            Върху засадената почва обикновено има тревна покривка, за да се стабилизира горният почвен слой. Почвата се обогатява с органични вещества, като отрязаните при резитбата части се оставят на земята. Освен това, тъй като почвата е песъчлива, благодарение на наличието на растителност се предотвратява вдигането на прах в атмосферата и отлагането му върху гроздовите зърна. В резултат на това бяха значително намалени загубите в процеса на винопроизводство, голяма част от които се причиняваха от отлагането на пясък по дъното на съдовете за вино. От друга страна беше премахнат „землистият“ вкус на виното, дължащ се на наличието на прах по повърхността на гроздовата кожица, като по този начин значително бяха подобрени органолептичните характеристики на крайните продукти.
      Съдържанието на антоцианини в кожицата на гроздовите зърна е много важно за оцветяването и е ключов фактор, особено при визуалната оценка на качеството на червените вина. Антоцианините спадат към класа на флавоноидите и действат като мощни антиоксиданти в човешкото тяло, предпазвайки от рак и сърдечно-съдови болести чрез блокиране на усвояването на холестерола, понижаване на високото кръвно налягане и намаляване на свързаните с остаряването заболявания.
      Получаването на качествени вина се дължи на начина, по който енолозите хармонизират специфичните характеристики на лозарския район и сортовете грозде с винопроизводствените методи, както и на специфичните методи за стабилизиране и обработка на вината, в резултат на което се получават вина със собствена идентичност.
      Качеството на вината отразява качеството на използваната суровина (грозде) и прилаганата технология; качествено вино може да се получи само от здраво и напълно узряло грозде както от гледна точка на захарността, така и от гледна точка на съдържанието на феноли.
      9.   Основни допълнителни условия
      
      
         Пазарни условия Правна уредба
      
      В законодателството на ЕС
      
         Вид допълнително условие
      
      Допълнителни разпоредби относно етикетирането
      
         Описание на условието
      
      Вината с контролирано наименование за произход „Însurăței“ могат да се продават на крайния потребител само като бутилирани вина, като „биологично вино“ или като „вино от биологично грозде“, при спазване на настоящите спецификации и на изменения Регламент (ЕО) № 889/2008 на Комисията (1).
      10.   Връзка към спецификацията на продукта
      
      http://www.onvpv.ro/sites/default/files/caiet_sarcini_doc_insuratei_modif_conf_notificarii_com_din_05.12.2016_0.pdf
      
         (1)  Регламент на Комисията (ЕО) № 889/2008 от 5 септември 2008 г. за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (ОВ L 250, 18.9.2008 г., стр. 1).